CELEX: 52013XG0803(01)
Language: hu
Date: 2013-08-03 00:00:00
Title: A Tanács következtetései az ifjúságpolitikában rejlő potenciálnak az Európa 2020 stratégiában foglalt célok elérése érdekében történő maximalizálásáról

3.8.2013   
            
            
               HU
            
            
               Az Európai Unió Hivatalos Lapja
            
            
               C 224/2
            
         A Tanács következtetései az ifjúságpolitikában rejlő potenciálnak az Európa 2020 stratégiában foglalt célok elérése érdekében történő maximalizálásáról
   2013/C 224/02
   A TANÁCS ÉS A TAGÁLLAMOK KORMÁNYAINAK A TANÁCS KERETÉBEN ÜLÉSEZŐ KÉPVISELŐI
   EMLÉKEZTETVE A KÉRDÉS EZEN KÖVETKEZTETÉSEK MELLÉKLETÉBEN SZEREPLŐ POLITIKAI HÁTTERÉRE ÉS KÜLÖNÖSEN AZ ALÁBBIAKRA:
   1.   ÚGY VÉLIK, HOGY
   
               1.
            
            
               Az Európa 2020 stratégia és annak kiemelt kezdeményezései egyrészt hangsúlyozzák az olyan szakpolitikák kidolgozásának és megvalósításának a fontosságát, melyek felvérteznek minden fiatalt az ahhoz szükséges készségekkel és kompetenciákkal, hogy szerephez juthassanak a tudásalapú gazdaságban és társadalomban, másrészt elismerik az ifjúságpolitika jelentőségét e tekintetben. A fiatalok foglalkoztatásának növelésére, a korai iskolaelhagyás visszaszorítására és a felsőoktatásban való részvétel növelésére vonatkozóan az Európa 2020 stratégiában foglalt átfogó célok és a tagállamok által elérendő konkrét célok különösen relevánsak az ifjúság szempontjából, így azokra a fiatalokra nézve, akiket leginkább fenyeget a marginalizálódás veszélye. Az ifjúságpolitika olyan intézkedéseket tartalmaz, melyek célja elősegíteni a fiatalok részvételét az oktatási, készségfejlesztő, kulturális és társas tevékenységekben, a tapasztalatszerzésre és gyakorlati tanulásra módot adó lehetőségekben, melyek bővítik a fiatalok életvezetési, tanulási és foglalkoztathatósági készségeit;
            
         
               2.
            
            
               Az ifjúságpolitika terén folytatott európai együttműködés megújított kerete (2010–2018) (1) kiemeli egy olyan kettős megközelítés fontosságát, mely a) kimondottan ifjúságpolitikai kezdeményezéseket, és b) az ifjúság szempontját a releváns szakpolitikai területeken érvényesítő kezdeményezéseket egyaránt tartalmaz. A megújított keret nyolc különböző területen nyújt eszköztárat a tevékenységek folytatásához, és hangsúlyozza, hogy a fiatalok igényeire és elvárásaira válaszul ágazatközi szakpolitikai megközelítésre van szükség;
            
         
               3.
            
            
               Az EU 2012. évi ifjúságpolitikai közös jelentése (2) szorosabb kapcsolat kialakítását szorgalmazza a megújított keret és az Európa 2020 stratégia között;
            
         
               4.
            
            
               A gazdasági visszaesés fiatalokra gyakorolt hatása kihívásokat állít az ifjúságpolitika és több olyan kapcsolódó szakpolitikai terület elé, melyek célja a fiatalok igényeinek teljesítése, és kihívásokat támaszt különösen a tágabb politikai célkitűzések, mindenekelőtt az intelligens, fenntartható és inkluzív növekedést célzó Európa 2020 stratégiával kapcsolatos célkitűzések tekintetében. E kihívások (3) közé tartozik a munkanélküliség, a kirekesztődés egyre nagyobb veszélye, illetve a kockázat, hogy a fiatalok jólétét negatív hatások érik;
            
         
               5.
            
            
               Sok fiatal aktív, saját készségeit gyarapító és fejlődő tagja csoportoknak, közösségeknek és a tágabb értelemben vett társadalomnak, személyes és szociális fejlődésük, készségeik, tapasztalataik és szakértelmük révén egyaránt nagy hasznot hajtva és húzva. Azonban a fiatalok elhúzódó átmeneteken esnek át a függés és a függetlenség között, és foglalkoztatásuk és szakmai előrehaladásuk tekintetében kevésbé bizonyos pályán mozognak;
            
         
               6.
            
            
               El kell ismerni és forrásként kell használni a fiatalok kapacitását és képességét a kreativitásra, az innovációra, a vállalkozásra és az alkalmazkodásra, melyek felbecsülhetetlen ösztönzői a tagállamokban a gazdasági és társadalmi jóléthez való megújult és fenntartható visszatérésnek, illetve egy inkluzívabb társadalom kialakításának;
            
         
               7.
            
            
               Fontos a fiatalok ismerete, illetve az, hogy ez hogyan befolyásolhatja az ifjúságpolitikát és az ifjúsági vonatkozású szakpolitikákat, és ezeknek az ismereteknek elegendő kutatáson kell alapulniuk;
            
         
               8.
            
            
               Jobban ki kell domborítani, hogy az ifjúságpolitika pozitívan és jól láthatóan, értéktöbbletet nyújtva tud hozzájárulni az Európa 2020 stratégiához, különösen az oktatással és képzéssel, a foglalkoztatással és a társadalmi befogadással kapcsolatos célokhoz;
            
         2.   TUDOMÁSUL VESZIK, HOGY
   
               9.
            
            
               Több (e dokumentum mellékletében vázolt) szakpolitikai kezdeményezésre került sor az Európa 2020 stratégia céljainak elérése érdekében és azon kihívások kezelése céljából, amelyekkel a polgároknak a válság következtében EU-szerte szembe kell nézniük. A kezdeményezések közül sok a fiatalok szempontjából különösen releváns. A foglalkoztatással, oktatással és képzéssel kapcsolatos, fiatalokat célzó szakpolitikai kezdeményezések előmozdítják egy összehangolt megközelítés kialakítását, amelyben az ifjúságpolitikának kulcsfontosságú szerepet kell játszania. Az ifjúságügyért felelős miniszterek szerepét erősíteni kell, és támogatni kell az ifjúság szempontjának a szakpolitikai területek széles körében való érvényesítését, különösen az európai szemeszter keretében;
            
         3.   AZON AZ ÁLLÁSPONTON VANNAK, HOGY
   
               10.
            
            
               A nemzeti és uniós szintű ágazatközi és intézményközi koordináció központi jelentőségű egy hatékony ifjúságpolitika végrehajtása és az Európa 2020 stratégia fiatalokra vonatkozó céljainak elérése szempontjából;
            
         
               11.
            
            
               Az ifjúságpolitika ifjúságorientált és holisztikus szakpolitikai választ ad a fiatalok számára, vertikális és horizontális irányban egyaránt. Különleges és kiegészítő jellegű szerepet tölt be – más szakpolitikai területekkel koordinációban – a fiatalokat célzó számos pozitív válaszlépés ösztönzésében. Az ifjúságpolitika szerepének és feladatkörének azonban előnyére válna, ha kontúrosabban rajzolódna ki a kapcsolódó szakpolitikai területekkel való kommunikációjának és interakciójának módja. Ez felerősítené az ifjúságpolitika hatását mind magát a szakpolitikát illetően, mind az Európa 2020 stratégiához való hozzájárulását tekintve, elsősorban a foglalkoztatással és a társadalmi befogadással kapcsolatban, és ezért fokozná az ifjúságpolitika láthatóságát ebben a kontextusban;
            
         
               12.
            
            
               Konkrétan, a például az ifjúsági munka, a nem formális és informális tanulás tekintetében hozott ifjúságpolitikai intézkedések különleges relevanciával bírnak a fiatalok felkészültsége, részvétele és előrehaladása szempontjából az oktatásban és képzésben, a foglalkoztatásban, illetve az egészségügy és a társadalmi befogadás terén; Ezek az intézkedések aktívan segíthetik az EU ifjúsági foglalkoztatási csomagja és különösen az ifjúsági garancia eredményes végrehajtását, és az ifjúsági foglalkoztatási kezdeményezés, illetve más kapcsolódó európai alapok által nyújtott támogatásban is részesülnének;
            
         
               13.
            
            
               Az ifjúsági ágazat különös szakértelemmel rendelkezik a fiatalok bevonása és helyzetük javítása terén, különösen azon hátrányos helyzetű fiatalok esetében, akiket az oktatási, képzési és foglalkoztatási szakpolitikákkal esetleg nem lehet elérni;
            
         4.   AZ IFJÚSÁGPOLITIKÁBAN REJLŐ POTENCIÁLNAK AZ EURÓPA 2020 STRATÉGIÁBAN FOGLALT CÉLOK ELÉRÉSE ÉRDEKÉBEN TÖRTÉNŐ MAXIMALIZÁLÁSA CÉLJÁBÓL KIEMELIK AZ ALÁBBI PRIORITÁSOKAT
   
               14.
            
            
               Az ifjúságpolitika, illetve a fiatalokkal kapcsolatos szakpolitikai területek – különösen az oktatás, a képzés és a foglalkoztatás terén folytatott – koordinációjának javítására irányuló ágazatközi és intézményközi együttműködés bővítését célzó intézkedések prioritást élveznek, egyrészt hogy átfogó és integrált szakpolitikai választ adhassunk azokra a társadalmi és gazdasági kihívásokra, melyekkel a fiatalok ma szembesülnek, másrészt hogy megszólíthassuk a hátrányos helyzetű fiatalokat is, különösen a marginalizálódott, foglalkoztatásban, oktatásban vagy képzésben részt nem vevő fiatalokat (a NEET-fiatalokat), mindezt egy inkluzívabb társadalom előmozdítása, illetve az Európa 2020 stratégia célkitűzéseinek támogatása érdekében;
            
         
               15.
            
            
               Erősíteni kell azt a szerepet, amelyet maguk a fiatalok játszanak az őket érintő szakpolitikák alakításában, különösen az oktatásban, a képzésben és a foglalkoztatásban a választási lehetőségeik, részvételük és előrehaladásuk tekintetében, a nagyobb mértékű társadalmi befogadás elérése érdekében. A fiataloknak a szakpolitikák alakításába való bevonása kulcsfontosságú abból a szempontból, hogy az ifjúságpolitika milyen módon valósul meg az ifjúságpolitika terén folytatott európai együttműködés megújított keretével (2010–2018) összhangban. Az ifjúságpolitikában érdekelt felek speciális szakértelemmel rendelkeznek a fiatalok szakpolitika-alakításban való aktív részvételének elősegítését illetően;
            
         
               16.
            
            
               Fontos lesz majd az oktatással és képzéssel, ifjúsággal és sporttal kapcsolatosan javasolt új uniós program – és különösen annak az ifjúságra vonatkozó fejezete –, valamint más uniós programok és alapok által játszott szerep, mert az európai fiatalokat lehetőségekhez segíti a tanulás és a mobilitás, az új készségek és tapasztalatok elsajátítása, illetve az önkéntes tevékenységek vállalása és a kulturális cserék terén. El kell ismerni az ifjúságpolitika független és önmagából fakadó értékét, illetve többletértékét azt illetően, ahogyan az oktatás és a képzés, a foglalkoztatás és a társadalmi befogadás terén a fiatalokat érintő eredmények eléréséhez hozzájárul. Az európai strukturális és beruházási alapok következő generációjának döntő szerepe lesz a fiatalokba és készségeikbe való befektetés szempontjából, illetve abban, hogy javuljon a foglalkoztathatóságuk, és jobban megnyíljon előttük a munkaerőpiac;
            
         5.   FELKÉRIK A TAGÁLLAMOKAT, HOGY A SZUBSZIDIARITÁS ELVÉNEK KELLŐ FIGYELEMBEVÉTELÉVEL MÉRLEGELJÉK AZ ALÁBBI TEVÉKENYSÉGEKET
   
               17.
            
            
               Biztosítsák adott esetben, hogy az ifjúságpolitika terén folytatott európai együttműködés megújított keretében (2010–2018) vállalt kiemelt feladatok támogassák és kiegészítsék az Európa 2020 stratégia céljait;
            
         
               18.
            
            
               Mozdítsák elő az ifjúságpolitikai minisztériumok aktív részvételét az Európa 2020 stratégiával kapcsolatos nemzeti szakpolitikák kialakításában, különösen az éves nemzeti reformprogramok kidolgozásában, illetve – adott esetben – azok koordinálásában;
            
         
               19.
            
            
               A fiatalokkal folytatandó párbeszédre vonatkozó nemzeti intézkedések alapján mozdítsák elő ezzel összefüggésben a meglévő mechanizmusok megfelelőbb alkalmazását, illetve olyan új mechanizmusok kifejlesztését, melyek célja a fiatalok véleményének megismerése, valamint annak figyelembevétele az ifjúságpolitikák és az ifjúsággal kapcsolatos szakpolitikák kialakítása során;
            
         
               20.
            
            
               Mérlegeljék, hogy az ifjúságpolitika hogyan járulhat hozzá az ifjúsági foglalkoztatási csomag keretében elfogadandó intézkedések kialakításához, beleértve adott esetben a nem formális és az informális tanulás eredményeinek érvényesítéséről, illetve az ifjúsági garancia létrehozásáról szóló tanácsi ajánlások végrehajtását is;
            
         6.   FELKÉRIK A TAGÁLLAMOKAT ÉS A BIZOTTSÁGOT, HOGY SAJÁT HATÁSKÖRÜKÖN BELÜL ÉS A SZUBSZIDIARITÁS KELLŐ FIGYELEMBEVÉTELÉVEL, TOVÁBBÁ TISZTELETBEN TARTVA, HOGY AZ IFJÚSÁGPOLITIKA A TAGÁLLAMOK FELADATKÖRÉBE TARTOZIK
   
               21.
            
            
               Mozdítsák elő a tágabb oktatáspolitika és képzési politika, foglalkoztatáspolitika, illetve társadalmi befogadási politika részeként az ifjúságpolitikai intézkedéseknek az Európa 2020 stratégia céljainak eléréséhez való hozzájárulását;
            
         
               22.
            
            
               Biztosítsák a fokozott koordinációt és szinergiát az egyrészt a megújított keretben, másrészt az oktatáspolitika és képzési politika, illetve foglalkoztatáspolitika terén végzett munka között annak érdekében, hogy fokozódjon a fiatalok részvétele az oktatásban és képzésben, hogy gyorsabban beléphessenek a munkaerőpiacra, és a társadalomban elfoglalhassák az őket megillető helyet. Különösen azon fiatalok befogadását hangsúlyozzák, akik foglalkoztatásban, oktatásban vagy képzésben nem vesznek részt (NEET-fiatalok);
            
         
               23.
            
            
               Az ifjúságpolitika terén folytatott európai együttműködés megújított keretében (2010–2018) az aktuális ifjúságpolitikai és fiatalokkal kapcsolatos témákra és trendekre válaszul dolgozzanak ki egy, az ifjúságpolitika területén, illetve a fiatalokkal kapcsolatos szakpolitikai területeken folyó munkának irányt mutató középtávú munkatervet, mely kiemeli azokat a releváns területeket, ahol lehetőség van koordinációra és együttműködésre az oktatási és képzési politikával, illetve a foglalkoztatáspolitikával annak érdekében, hogy az ifjúságpolitika hozzájárulhasson az európai szemeszterhez;
            
         
               24.
            
            
               Vezessék be azt a gyakorlatot, hogy a Tanácsban, illetve annak előkészítő szerveiben ülésező, az ifjúságpolitikáért felelős tagállami képviselők megbeszéléseket folytathassanak és véleményt cserélhessenek az európai szemeszterben, az éves növekedési jelentésben és a tagállami politikákra vonatkozó országspecifikus ajánlásokban foglalt fontosabb szakpolitika-orientált lépésekről annak érdekében, hogy relevánsan és a kellő időben hozzá tudjanak járulni a Foglalkoztatási Bizottságnak az országspecifikus ajánlások többoldalú felügyeletével kapcsolatos munkájához;
            
         
               25.
            
            
               Biztosítsák, hogy az uniós ifjúsági stratégiában és az EU 2012. évi ifjúságpolitikai közös jelentésében körvonalazott eszközök – így a strukturált párbeszéd folyamata, a tényeken alapuló szakpolitikák és az ágazatközi együttműködés – kialakítása során maximális hatásra törekedjenek annak érdekében, hogy az Európa 2020 stratégiáról szóló irányadó vitához a válság fiatalokra gyakorolt hatására vonatkozó összes információt egybe lehessen gyűjteni, valamint biztosítani lehessen, hogy e vitában a fiatalok véleménye is helyet kapjon;
            
         
               26.
            
            
               Emeljék ki, hogy például az ifjúsági munka, valamint a nem formális és az informális tanulást érintő ifjúságpolitikai intézkedések milyen formában szolgálnak eszközként a fiatalok – különösen a hátrányos helyzetű fiatalok – számára abban, hogy alkalmassá tegyék magukat arra, hogy aktív polgárokká váljanak, akik teljes körűen részt vesznek a civil társadalomban és fejleszteni tudják tanulási és foglalkoztathatósági készségeiket.
            
         
               27.
            
            
               Különösen emeljék ki, hogy ezek az intézkedések hogyan tudják segíteni a fiatalokat abban, hogy fejlesszék kompetenciáikat és transzverzális készségeiket, amelyek segíthetik őket azon oktatási, képzési és foglalkoztatási lehetőségek igénybevételében, melyek fokozhatják autonómiájukat és meggyorsíthatják előrehaladásukat, segíthetik személyes és szociális készségeik fejlesztését, valamint azt, hogy foglalkoztathatósági és vállalkozói készségeket sajátítsanak el.
            
         
               28.
            
            
               Mozdítsák elő a hozzáférhetőséget valamennyi releváns érdekelt fél számára, és ösztönözzék olyan európai programok elindítását, mint:
               
                           —
                        
                        
                           az oktatással, képzéssel, ifjúsággal és sporttal kapcsolatos uniós program, amely támogatja a mobilitást, a cserék és a készségek bővítését, valamint lehetőségeket biztosít önkéntes tevékenységek vállalására és kulturális cserékre, továbbá
                        
                     
                           —
                        
                        
                           más uniós programok és alapok, amelyek célja többek között valamennyi fiatal – így a hátrányos helyzetű fiatalok, nevezetesen a nem foglalkoztatott, oktatásban vagy képzésben nem részesülő fiatalok – elérése,
                        
                     és ezáltal járuljanak hozzá a fiatalok készségfejlesztéséhez és foglalkoztathatóságához;
            
         
               29.
            
            
               Az ifjúsági garancia létrehozásáról szóló tanácsi ajánlás végrehajtása érdekében mozdítsák elő adott esetben az ifjúsági foglalkoztatási kezdeményezés maradéktalan és optimális igénybevételét;
            
         7.   FELKÉRIK A BIZOTTSÁGOT, HOGY MÉRLEGELJE AZ ALÁBBI TEVÉKENYSÉGEKET
   
               30.
            
            
               Vizsgálja meg, milyen intézkedésekkel biztosítható, hogy az ifjúságpolitika szempontja központi helyet kapjon az oktatási és képzési politikában, a foglalkoztatáspolitikában és a társadalmi befogadással kapcsolatos szakpolitikákban annak érdekében, hogy az Európa 2020 stratégia végrehajtását célzó szakpolitikákba külön ifjúságpolitikai vetületet lehessen integrálni, különösen az ifjúsági munka, valamint a nem formális és az informális tanulás elismerése és érvényesítése tekintetében;
            
         
               31.
            
            
               Mozdítsa elő mindazokat az uniós finanszírozási programokat és a kapcsolódó legjobb gyakorlatokra vonatkozó példákat, melyek célja a fiatalok 21. században szükséges készségeinek a fejlesztése, mégpedig annak révén, hogy egyértelműbben kiemeli, hogy e programok miként ösztönzik a készségalapú, tapasztalati úton történő és a vállalkozói készségekre hangsúlyt helyező tanulást, miként segítik elő a fiatalok részvételét a társadalomban, az oktatásban és képzésben, valamint a foglalkoztatásban, különösen a hátrányos helyzetű fiatalok tekintetében;
            
         
               32.
            
            
               Az Európa 2020 stratégiával és az ifjúságpolitika terén folytatott európai együttműködés megújított keretével (2010–2018) összefüggésben továbbra is törekedjen arra, hogy értékelje a strukturált párbeszéd folyamatát annak biztosítása érdekében, hogy a folyamat hatálya, volumene és tartalma tükrözze a fiatalok aktuális igényeit és választ adjon azokra, illetve hogy a párbeszéd érdemi inputként szolgáljon az ifjúságpolitika alakításához;
            
         
               33.
            
            
               Mérlegelje egy stratégiai dokumentum kidolgozását az EU ifjúsági jelentése nyomán és az egymástól tanulás területein végzett munka során tett megállapítások alapján, majd erre építve tartson az egymástól tanulásról szóló szemináriumot az ifjúság, az oktatás és képzés, illetve a foglalkoztatás kulcsfontosságú szakpolitikai területeire kiterjedően és a releváns érdekelt felek bevonásával, azzal a céllal, hogy megvizsgálják, hogyan lehetne optimálisan előmozdítani egy együttműködésen alapuló szakpolitikai választ a jelenleg a fiatalok előtt álló kihívásokra. E kezdeményezés vázolhatná azokat az ajánlásokat, melyeket az egyes szakpolitikai területek és a releváns tanácsi formációk a további lépések tekintetében mérlegelhetnének.
            
         
      (1)  HL C 311., 2009.12.19., 1. o.
   
      (2)  HL C 394., 2012.12.20., 5. o.
   
      (3)  A 15 és 24 év közötti fiatalok munkanélküliségi rátája a 2008. februári 15 %-ról 2013 januárjában 23,6 %-ra ugrott. Az oktatásban, foglalkoztatásban vagy képzésben részt nem vevő, 15 és 25 év közötti fiatalok (NEET-fiatalok) száma 2012 januárjában 7,5 millió volt.
   
      MELLÉKLET
      
         Politikai háttér
      
      
                  1.
               
               
                  Az Európai Tanács 2012. december 13–14-i ülésének (1), valamint 2013. február 7–8-i ülésének következtetései (2), amelyekben az Európai Tanács hangsúlyozta, hogy a fiatalok foglalkoztatásának előmozdítása különösen kiemelt kérdés, és elindította az új, ifjúsági foglalkoztatási kezdeményezést.
               
            
                  2.
               
               
                  Az Európai Tanács tagjainak 2012. január 30-i nyilatkozata („Cél a növekedésorientált konszolidáció és a munkahelyteremtéssel járó növekedés”), amelyben a nyilatkozattevők felszólítják a tagállamokat a foglalkoztatásnak, különösen a fiatalok foglalkoztatásának – a foglalkoztatás, az oktatás és képzés, valamint a készségek terén átfogó kezdeményezések kidolgozása és megvalósítása révén történő – ösztönzésére.
               
            
                  3.
               
               
                  Az ifjúsági foglalkoztatási csomag keretében az ifjúsági garancia létrehozásáról szóló tanácsi ajánlás (3), amely része egy koordinált szakpolitikai megközelítésnek, mely a fiatalok körében tapasztalható munkanélküliség, korai iskolaelhagyás, szegénység és társadalmi kirekesztődés kérdését kívánja megoldani.
               
            
                  4.
               
               
                  A nem formális és az informális tanulás eredményeinek érvényesítéséről szóló tanácsi ajánlás (4) kiemeli azokat a lehetőségeket és mechanizmusokat, amelyek lehetővé teszik, hogy a nem formális és informális tanulás útján szerzett ismereteknek, készségeknek és kompetenciáknak fontos szerepük legyen a foglalkoztathatóság és a mobilitás javításában, továbbá az egész életen át tartó tanulás iránti motiváció növelésében, különösen a társadalmi-gazdasági szempontból hátrányos helyzetű vagy alacsony képesítésű személyek esetében.
               
            
                  5.
               
               
                  Az oktatás és a képzés terén folytatott európai együttműködés stratégiai keretrendszerének végrehajtásáról („Oktatás és képzés 2020”) szóló tanácsi és bizottsági közös jelentés (5), amely lépéseket határoz meg az „Oktatás és képzés 2020” folyamatának az Európa 2020 stratégia növekedéssel és foglalkoztatással kapcsolatos célkitűzéseinek támogatása érdekében történő mobilizálására, továbbá a 2012 és 2014 közötti időszak vonatkozásában számos kiemelt területet azonosít az oktatás és a képzés területén folytatandó európai együttműködéshez.
               
            
                  6.
               
               
                  A Tanács következtetései az oktatásba és a képzésbe irányuló beruházásról – A „Gondoljuk újra az oktatást: beruházás a készségekbe a jobb társadalmi-gazdasági eredmények érdekében” című bizottsági közleményre és a 2013. évi éves növekedési jelentésre adott válasz (6).
               
            
                  7.
               
               
                  A korai iskolaelhagyás csökkentését célzó szakpolitikákról szóló ajánlásában (7) a Tanács hangsúlyozza, hogy az oktatási és képzési rendszerek, valamint a foglalkoztatás közötti kapcsolat megerősítéséhez átfogó ágazatközi szakpolitikákra van szükség.
               
            
                  8.
               
               
                  A „Több lehetőséget a fiataloknak” című, 2011. december 20-i bizottsági közlemény (8), amelyben felszólítják a tagállamokat, hogy hozzanak további intézkedéseket az ifjúsági munkanélküliség magas szintjének csökkentése érdekében, így többek között hatékonyabban használják fel az Európai Szociális Alapot, és biztosítsanak több lehetőséget a mobilitásra.
               
            
         (1)  EUCO 205/12.
      
         (2)  EUCO 3/13.
      
         (3)  17944/12.
      
         (4)  HL C 398., 2012.12.22., 1. o.
      
         (5)  HL C 70., 2012.3.8., 9. o.
      
         (6)  HL C 64., 2013.3.5., 5. o.
      
         (7)  HL C 191., 2011.7.1., 1. o.
      
         (8)  5166/12.